
CONSILIUL JUDEŢEAN
HOTĂRÂRE

privind aprobarea părţii de cofinanţare pentru proiectul „Asistenţă tehnică pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, 
pentru perioada 2014-2020”


Consiliul Judeţean Bistriţa-Năsăud, întrunit în şedinţă extraordinară, în prezenţa președintelui și a 26 consilieri judeţeni;

Având în vedere:

- expunerea de motive nr. IX/8228/11.06.2014 a Preşedintelui Consiliului Judeţean Bistriţa-Năsăud;
- raportul comun nr. IVA/IIA/8254/11.06.2014 al Serviciului proiecte, investiţii şi al Direcţiei economice din cadrul Consiliului Judeţean Bistriţa-Năsăud;

- nota de fundamentare nr. 548/02.06.2014 a Asociaţiei de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud;

- Ghidul Solicitantului pentru Axa Prioritară 1A a Programului Operațional Sectorial Mediu „Sprijin pentru dezvoltarea proiectelor de infrastructură din sectorul apă/apă uzată aferente următoarei perioade de programare financiară”;

- prevederile art.9, alin.(1), lit.d) din Legea nr. 51/2006 a serviciilor comunitare de utilităţi, republicată, cu modificările şi completările ulterioare;
- prevederile Legii nr. 241/2006 privind serviciul de alimentare cu apă şi canalizare, republicată, cu modificările şi completările ulterioare;
- prevederile art.35 din Legea nr. 273/2006 privind finanţele publice locale, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 79/13.06.2014 privind aprobarea Master Planul judeţului Bistriţa-Năsăud, revizuit în luna martie 2014 şi a Planului de investiţii pentru sectorul de apă şi apă uzată, propuse spre finanţare din Fondurile de Coeziune, în faza II de prioritate, pentru perioada 2014-2020, în judeţul Bistriţa-Năsăud;
- prevederile art. 12 din Legea nr. 356/2013 - bugetul de stat pe anul 2014, republicată, cu modificările şi completările ulterioare;
- prevederile art. 46^1 din Legea nr. 500/2002 privind finanţele publice republicată, cu modificările şi completările ulterioare.
În temeiul prevederilor art.91 alin.(1), lit.d) şi alin.(5) lit.a), pct.13., art.97 şi art.115 alin.(1), lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă cofinanţarea Proiectului „Asistenţă tehnică pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020”.

Art.2. Se aprobă contribuția proprie ce revine județului Bistrița-Năsăud, prin Consiliul Județean Bistrița-Năsăud, la proiectul „Asistenţă tehnică pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020” reprezentând 1% din valoarea asistenței tehnice aferente Etapei I a proiectului, respectiv 72.201,54 euro (fără TVA).

Art.3. Consiliul Județean Bistrița-Năsăud se obligă să asigure resursele financiare necesare implementării proiectului în condițiile acordării finanțării nerambursabile, pe durata derulării proiectului „Asistenţă tehnică pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020”. Sumele necesare cofinanțării vor fi cuprinse în bugetul propriu al judeţului Bistriţa-Năsăud, pe anul 2014 la următoarea rectificare bugetară, cu echivalentul în lei, a sumei de 72.201,54  euro la care se adaugă TVA-ul.  

Art.4. Prezenta hotărâre a fost adoptată cu un număr de 17 voturi « pentru ».
Art.5. Cu ducerea la îndeplinire se încredinţează Direcţia tehnică, investiţii, lucrări publice şi Direcţia economică din cadrul Consiliului Judeţean Bistriţa-Năsăud.

Art.6. Prezenta hotărâre se comunică de către Serviciul administraţie şi relaţii publice cu:

- Direcţia tehnică, investiţii, lucrări publice;

- Direcţia economică;
- Asociaţia de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud;
- S.C. AQUABIS S.A. Bistriţa-Năsăud;
- Instituţia Prefectului judeţul Bistriţa-Năsăud.

PREŞEDINTE,
                                        EMIL RADU MOLDOVAN 
                           Contrasemnează: 
                  p. SECRETARUL JUDEŢULUI,
                        DIRECTOR EXECUTIV

                               MICA OPREA 
Nr. 80
Din 13.06.2014

